Návrh rozhodnutia Rady o pozícii, ktorú má prijať Spoločenstvo v rámci Rady ministrov AKT-ES s cieľom umožniť dodatočné bilaterálne príspevky, ktoré majú byť spravované Komisiou, pri podpore cieľov Fondu pre mier v Afrike /* KOM/2007/0224 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 26.4.2007 KOM(2007) 224 v konečnom znení Návrh ROZHODNUTIA RADY o pozícii, ktorú má prijať Spoločenstvo v rámci Rady ministrov AKT-ES s cieľom umožniť dodatočné bilaterálne príspevky, ktoré majú byť spravované Komisiou, pri podpore cieľov Fondu pre mier v Afrike (predložený Komisiou) DÔVODOVÁ SPRÁVA Dňa 5. marca 2007 uznala Rada pre všeobecné záležitosti a vonkajšie vzťahy naliehavosť riešenia finančných potrieb mierovej misie Africkej únie v Darfúre v Sudáne. EÚ už vynaložila okolo 400 miliónov EUR pre AMIS prostredníctvom Fondu pre mier v Afrike (APF) financovaného z 9. Európskeho rozvojového fondu (ďalej len „ERF“) a bilaterálnych príspevkov členských štátov. Rada vyjadrila svoju pripravenosť doplniť APF zo zdrojov 9. ERF s cieľom umožniť ďalšiu finančnú podporu pre AMIS a so zreteľom na požiadavku Komisie AU, kým skupina štátov AKT nedôjde k rozhodnutiu. So zreteľom na ochotu vyjadrenú členskými štátmi EÚ realizovať dodatočné bilaterálne príspevky v kontexte spoločného úsilia EÚ a jej členských štátov, sa tiež navrhlo, že takéto dodatočné príspevky by mali byť zhromaždené v rámci spoločného projektu spravovaného Komisiou s cieľom znížiť transakčné náklady pre afrických partnerov a zlepšiť koordinovanie a monitorovanie používania vynaložených finančných prostriedkov. Pre 9. ERF bude toto realizované na základe odseku 8 prílohy I k Dohode o partnerstve medzi členmi africkej, karibskej a tichomorskej skupiny štátov na jednej strane a Európskym spoločenstvom a jeho členskými štátmi na strane druhej, podpísanej v Cotonou dňa 23. júna 2000 a revidovanej v Luxemburgu dňa 25. júna 2005 (ďalej len „Dohoda o partnerstve AKT-ES“), ktorý znie: „V prípade, že sa finančné prostriedky určené na ktorýkoľvek z nástrojov dohody vyčerpajú pred uplynutím platnosti tohto finančného protokolu, spoločná Rada ministrov AKT-ES prijme primerané opatrenia.“ Podmienky stanovené v odseku 8 sú splnené. Po prvé, dátum, po ktorom finančné prostriedky podľa Finančného protokolu podliehajúceho 9. ERF nemôžu už byť pridelené, je stanovený na 31. decembra 2007. Po druhé, odhadované zdroje zabezpečené v rámci intra-AKT rozpočtu na doplnenie Fondu pre mier v Afrike, kým 10. ERF nenadobudne účinnosť celkovo 100 miliónov EUR, nie sú dostatočné na to, aby AMIS fungoval do tohto dátumu. Navrhované rozhodnutie spoločnej Rady založené na odseku 8 prílohy I k Dohode o partnerstve AKT a ES otvára priestor na dodatočné bilaterálne príspevky od členských štátov na osobitnú činnosť riadenú Komisiou na prechodné obdobie, kým 10. ERF nenadobudne účinnosť. Komisia preto navrhuje, aby Rada prijala pripojené rozhodnutie. Návrh ROZHODNUTIA RADY o pozícii, ktorú má prijať Spoločenstvo v rámci Rady ministrov AKT-ES s cieľom umožniť dodatočné bilaterálne príspevky, ktoré majú byť spravované Komisiou, pri podpore cieľov Fondu pre mier v Afrike RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 300 ods. 2 druhý pododsek, so zreteľom na Dohodu o partnerstve medzi členmi africkej, karibskej a tichomorskej skupiny štátov (ďalej len „AKT“) na jednej strane a Európskym spoločenstvom a jeho členskými štátmi na strane druhej, podpísanej v Cotonou (Benine) dňa 23. júna 2000 a revidovanej v Luxemburgu dňa 25. júna 2005 (ďalej len „Dohoda AKT-ES“)[1] keďže: (1) Rozhodnutie č. 3/2003 Rady ministrov AKT-ES z 11. decembra 2003[2] poskytlo potrebnú finančnú podporu na vytvorenie Fondu pre mier v Afrike. (2) Dňa 5. marca 2007 uznala Rada pre všeobecné záležitosti a vonkajšie vzťahy naliehavosť riešenia finančných potrieb mierovej misie Africkej únie v Darfúre v Sudáne. (3) Odhadované zdroje zabezpečené v rámci intra-AKT rozpočtu na doplnenie Fondu pre mier v Afrike, pokým 10. Európsky rozvojový fond (ďalej len „ERF“) nenadobudne účinnosť, nie sú dostatočné na to, aby AMIS fungoval do tohto dátumu. Členské štáty preto vyjadrili svoju ochotu realizovať dodatočné bilaterálne príspevky. Takéto dodatočné príspevky by mali byť zhromaždené vo Fonde pre mier v Afrike a spravované Komisiou s cieľom zlepšiť koordináciu a monitorovanie využitia vynaložených finančných prostriedkov, pokým 10. ERF nenadobudne účinnosť. (4) Rozhodnutie Rady č. 2005/446/ES z 30. mája 2005 stanovuje 31. december 2007 ako dátum, po ktorom už nebudú môcť byť finančné prostriedky z 9. EEF pridelené[3]. ROZHODLA TAKTO: Jediný článok Na základe návrhu rozhodnutia Rady ministrov AKT-ES uvedeného v prílohe Spoločenstvo navrhuje prijať v rámci Rady ministrov AKT-ES nasledovnú pozíciu týkajúcu sa dodatočných bilaterálnych finančných prostriedkov od členských štátov, ktoré majú byť spravované Komisiou. Menej dôležité zmeny návrhu rozhodnutia možno prijať bez toho, aby bolo potrebné ďalšie rozhodnutie Rady. V Bruseli […] Za Radu predseda PRÍLOHA Návrh Rozhodnutie Rady ministrov AKT-ES umožniť dodatočné bilaterálne príspevky, ktoré majú byť spravované Komisiou, na podporu cieľov Fondu pre mier v Afrike RADA MINISTROV AKT-ES, so zreteľom na Dohodu o partnerstve medzi členmi africkej, karibskej a tichomorskej skupiny štátov (ďalej len „AKT“) na jednej strane a Európskym spoločenstvom a jeho členskými štátmi na strane druhej, podpísanej v Cotonou (Benine) dňa 23. júna 2000 a revidovanej v Luxemburgu dňa 25. júna 2005 (ďalej len „Dohoda AKT-ES“)[4] , a najmä na jej odsek 8 prílohy I. keďže: (1) Rozhodnutie č. 3/2003 Rady ministrov AKT-ES z 11. decembra 2003[5] poskytlo potrebnú finančnú podporu na vytvorenie Fondu pre mier v Afrike. (2) Dňa 5. marca 2007 uznala Rada pre všeobecné záležitosti a vonkajšie vzťahy naliehavosť riešenia finančných potrieb mierovej misie Africkej únie v Darfúre v Sudáne. (3) Odhadované zdroje zabezpečené v rámci intra-AKT rozpočtu na doplnenie Fondu pre mier v Afrike, kým 10. Európsky rozvojový fond (ďalej len „ERF“) nenadobudne účinnosť, nie sú dostatočné na to, aby AMIS fungoval do tohto dátumu. Členské štáty EÚ preto vyjadrili svoju ochotu realizovať dodatočné bilaterálne príspevky. Takéto dodatočné príspevky by mali byť zhromaždené vo Fonde pre mier v Afrike a pravované Komisiou s cieľom zlepšiť koordináciu a monitorovanie využitia vynaložených finančných prostriedkov, kým 10. ERF nenadobudne účinnosť. (4) Rozhodnutie Rady č. 2005/446/ES z 30. mája 2005 stanovuje 31. december 2007 ako dátum, po ktorom už nebudú môcť byť pridelené finančné prostriedky z 9. ERF[6]. (5) Na podporu cieľov Fondu pre mier v Afrike sa preto musí prijať ustanovenie na zabezpečenie dodatočných príspevkov zo strany členských štátov EÚ, ktoré majú byť spravované Komisiou, ROZHODLA TAKTO: Článok 1 Dobrovoľné príspevky Do 30. septembra 2007 môže poskytnúť ktorýkoľvek členský štát EÚ Komisii dobrovoľné dodatočné príspevky na podporu cieľov Fondu pre mier v Afrike podľa Finančného protokolu. Komisii je zverená zodpovednosť za správu týchto príspevkov v rámci Fondu pre mier v Afrike v súlade s postupmi 9. Európskeho rozvojového fondu, okrem zrušených záväzkov, ktoré budú refinancované členským štátom pro rata podľa ich dobrovoľných dodatočných príspevkov. Článok 2 Nadobudnutie účinnosti Toto rozhodnutie nadobudne účinnosť dňom jeho prijatia. V Bruseli 25. mája 2007 Za Radu ministrov AKT-ES predseda [1] Ú. v. EÚ L 287, 28.10.2005. [2] Ú. v. EÚ L 345, 31.12.2003, s. 108. [3] Ú. v. EÚ L 156, 18.6.2005. [4] Ú. v. EÚ L 209, 11.8.2005. Ú. v. EÚ L 287, 28.10.2005. [5] Ú. v. EÚ L 345, 31.12.2003, s. 108. [6] Ú. v. EÚ L 156, 18.6.2005.